Rosianna Silalahi

Rosianna Magdalena Silalahi (lahèr 26 September 1972), otabâ sè èkennal kalabân olok-olagan Rosi, èngghi panèka pewara bhârita bân mantan Pamimpin Rèdaksi Liputan 6 SCTV. Samangkèn Rosi aropa'aghi Direktur Utama è Kompas TV bân pewara ghellâr wicara Rosi. Potra bungso dâri tello ataretan pasangngan L.M. Silalahi (alm) bân Ida Hutapea panèka aghâlut è dhunnya jurnalistik molaè bâḍâ è bangku SMA. Nalèka asakola è SMA Santa Ursula, Rosi noro' kagiyâtan èkstrakulikulèr majalah dhindhing bân aktif è majalah sakola, Serviam. Saampona SMA, Rosi noro' selèksi panarima'an mahasiswa anyar paguruwan tèngghi naghârâ. Namong sayang, Rosi ghâghâl ètarèma è Jurusan Komunikasi Fakultas Èlmo Sosial bân Èlmo Politik Universitas Indonèsia bân ètarèma è pèlèyan kapèng duwâ', Jurusan Sastra Jeppang Fakultas Sastra Universitas Indonèsia. Sanajjan sapanèka, kahandâ'â kaghâbây adhâddhi wartawan ta' onèng pèghâ'.

Saampona araè ghellâr sarjana, Rosi ngirimaghi lamaran lako ka TVRI sè teppa'na mukkâ lowongan. Sempet alako è parusaha'an pariklanan salama pan-bârâmpan bulân, Rosi aherra èolok kaghâbây ajhâlânnè tès è TVRI bân ètarèma minangka naralapor. È ka'dinto awwâl karièr sè maparajah asma Rosi. Kasempadhân dâteng è taon 1998 nalèka Liputan 6 nyarè naralapor bân pewara anyar. Rosi ètarèma bân sataon saterrossa molaè tampil è bârâ'ânna mèjâ siar minangka pamaos bhârita, sanajjan togas minangka rèporter teppak èjhâlânnè.

 Karièr 
Karièr Rosi molaè manjhâ' saampona Ira Koesno bân Arief Suditomo ondur dâri SCTV. Rosi adhâddhi sala sèttong dâri 6 jurnalis TV dâri Asia sè ollè kasempadhân awawancara sacara èksklusif Prèsidèn AS George W. Bush è Gheddhung Potè, Washington, D.C., Amèrika Serikat è taon 2003. Asma Rosi sajan kalonta saampona ollè ghellâr Pambâkto Acara Talk Show Terfavorit bân Pambâkto Acara Bhârita/Current Affair Terfavorit vèrsi Panasonic Gobel Awards 2004. Sataon saterrossa, Rosi jhughân ollè ghellâr terfavorit kaghâbây katègori Prèsenter Bhârita (Current Affairs) dhalem ajang Panasonic Award 2005 sè èselengghârâ'aghi bulân Dèsèmber 2005. Sabellunna gâpanèka, è bulân November 2005, Rosi èparèngè kaparcajâ'ân kaghâbây menjabat minangka pamimpin rèdaksi Liputan 6. Nalèka Pemilu 2004, Rosi amproduksi program ‘Kotak Suara’ sè abahas parkara money politics saèngghâ salèrana amennangaghi panghargâ'ân ‘Indonesia Journalist Board’ è taon 2004. È taon 2007, Rosi polè araè ghellâr Pambâkto Acara Bhârita/Current Affair Terfavorit è ajang Panasonic Award 2007.

 Sombher